The Interview (filem 2014)

The Interview ialah sebuah filem komedi politik Amerika Syarikat 2014 diarahkan oleh Seth Rogen dan Evan Goldberg. Filem ini dibintangi Rogen dan James Franco  sebagai wartawan yang mengadakan temubual bersama pemimipin Korea Utara, Kim Jong-un (Randall Park) dan telah direkrut oleh CIA untuk membunuhnya

The Interview mengutip $40 juta melalui penyewaan digital dan mengutip $11 juta di box office. Ia menerima ulasan bercampur tetapi pengkritik memuji lakonan Rogen, Franco, Park dan Diana Bang.

Plot
Dave Skylark dan penerbit, Aaron Rapoport menjalankan rancangan tabloid selebriti, "Skylark Tonight." Apabila mereka mendapat temu bual bersama seorang peminat, diktator Korea Utara, Kim Jong-un, mereka telah direkrut oleh CIA untuk menukarkan perjalanan mereka ke Pyongyang kepada misi pembunuhan.

Barisan pelakon
 James Franco sebagai Dave Skylark, seorang pengacara rancangan temubualnya sendiri
 Seth Rogen sebagai Aaron Rapaport, penerbit dan rakan Dave
 Lizzy Caplan sebagai Lacey, ejen CIA yang memberi tugasan pembunuhan kepada Aaron dan Dave
 Randall Park sebagai Kim Jong-un
 Diana Bang sebagai Sook-yin Park
 Timothy Simons sebagai Malcolm
 Reese Alexander sebagai Agen Botwin
 Anders Holm sebagai Jake
 James Yi sebagai Koh, seorang pegawai pemerhati RDKU
 Paul Bae sebagai Yu, pegawai pemerhati RDKU
 Geoff Gustafson sebagai Cole
 Charles Rahi Chun sebagai Jeneral Jong

Eminem, Rob Lowe, Bill Maher, Seth Meyers, Joseph Gordon-Levitt, Ben Schwartz, Brian Williams dan Scott Pelley membuat penampilan kameo dalam filem ini. Iggy Azalea, Nicki Minaj, Emma Stone, Zac Efron dan Guy Fieri muncul dalam tajuk grafik untuk Skylark Tonight.

Penerimaan

Kutipan panggung dan dalam talian
The Interview mengadakan tayangan terhad di Amerika Syarikat pada Disember 25, 2014 di 331 teater dan mengutip $1 juta pada hari pembukaan. Ia kemudiannya mengutip $1.8 juta pada minggu pembukaan dan sehingga Januari 25, 2015, filem ini telah mengutip $6.1 juta di box office.

Empat hari selepas pelepasan dalam talian pada Disember 24, 2014, The Interview mengutip $15 juta melalui sewaan dan pembelian dalam talian. Ia menjadi kutipan tertinggi Sony Pictures melalui pelepasan dalam talian mengatasi Arbitrage ($14 juta), Bachelorette ($8.2 juta) dan Snowpiercer ($7 juta). Ia merupakan filem Google Play dan YouTube paling laris pada tahun 2014. Sehingga Januari 20, 2015, filem ini telah mengutip $40 juta melalui penjualan dan penyewaan dalam talian.

Sambutan kritis
The Interview menerima ulasan bercampur daripada pengkritik. Di laman web Rotten Tomatoes, filem ini mendapat rating 51% berdasarkan 129 ulasan dengan purata rating 5.5/10.. Di Metacritic, filem ini mendapat skor 52 daripada 100, berdasarkan 33 pengkritik.

Rujukan

Pautan luar
 
 
 
 
 

Kontroversi 2014
Filem 2014
Filem Amerika Syarikat
Filem politik Amerika Syarikat
[[Category:Filem komedi Amerika Syarikat]
Filem bahasa Inggeris
Filem bahasa Korea
Filem Point Grey Pictures
Filem terbitan Columbia Pictures